Det var også dramatikk ved IIHFs halvårlige kongress som ble avholdt samtidig med mesterskapet. På grunn av kontroversene rundt amatørreglene under ishockeyturneringen under vinter-OL 1948 besluttet IIHF å fjerne ishockey fra det olympiske programmet under OL året etter og i stedet avholde et uavhengig verdensmesterskap. IIHF-sekretær George Dudley uttalte at OL ville være en økonomisk fiasko uten ishockeyturneringen. Ved IIHFs årskongress i Opatija i Jugoslavia fra 25.–28. august 1951 ble ishockeyturneringen gjeninnført etter at IIHF og Den internasjonale olympiske komité (IOK) kom frem til en forsoning.